Մինսկի խմբի համանախագահները, ինչպես նաեւ ԵԱՀԿ գործող նախագահի անձնական ներկայացուցիչ Անջեյ Կասպշիկը սեպտեմբերի 22-23-ին ՄԱԿ-ի Գլխավոր ասամբլեայի շրջանակներում հանդիպել են Հայաստանի արտգործնախարար Էդվարդ Նալբանդյանին ու Ադրբեջանի արտգործնախարար Էլմար Մամեդյարովին: Այս հանդիպմանը նախորդել էին արտգործնախարարների հետ առանձին-առանձին հանդիպումները: Խորհրդակցությունների հիմնական նպատակը, ըստ ԵԱՀԿ ՄԽ համանախագահների տարածած հայտարարության, հակամարտության գոտում այժմ տիրող իրավիճակի քննարկումն էր, բանակցային գործընթացն աշխուժացնելու ճանապարհների որոնումը եւ Հայաստանի ու Ադրբեջանի նախագահների միջեւ հանդիպման նախապատրաստումը: